
Emlékek a reggeli kávé mellett

Kulcsszavak: Modena, Kavecsesze, Magany, szimbolumok, Emlek
“Emlékek a Reggeli Kávé Mellett” című festményemet az olaszországi Modenában töltött időm inspirálta. A magány, az elmélkedés és a felismerés történetét meséli el. Azt szerettem volna, hogy bárki, aki megnézi a festményemet, elképzelje a saját történetét arról, mi történhetett azon a kis asztalnál Modena belvárosában. A csésze a magány és az elmélkedés szimbóluma: nincs párja, ráadásul teljesen üres, ami azt jelenti, hogy aki megitta a kávét, egyedül volt. A cukorcsomag-tartó a szabadságot és a választás lehetőségét jelképezi. A cukor megédesíthette volna a kávét, de a csésze körül nincsenek szétszaggatott cukorcsomagok, ami arra utal, hogy a kávét keserűen itták meg. Bár a festményen nincsenek emberek, az üres kávéscsésze mégis azt sugallja, hogy valamikor ott kellett lenniük. Az emberek hiánya rejtélyt teremtett a kávéscsésze körül, és arra készteti a nézőt, hogy kérdéseket fogalmazon meg magában. Mint peldaul: hova tűntek, vagy mi történt velük? Egy utolsó rejtély, amit hozzáadtam a festményhez, a kanálban megjelenő tükörkép. A festmény egy újabb olyan eleme, amely ott van, de mégsem igazán. Nem része az általam elrendezett jelenetnek, mégis szerves része a történetnek.
A képet farostlemezre készítettem akrilfestékkel. Azért választottam ezt a technikai megoldást, mert gyorsan szárad, így gyorsan kellett dolgoznom, ugyanúgy, ahogy a forró kávét is gyorsan meg kell inni. A kávét nem hagyhatjuk kihűlni. Hogy kihívást állítsak magam elé, és izgalmasabbá tegyem az alkotási folyamatot, csak az alapszíneket, a pirosat, a sárgát és a kéket, valamint a fekete-fehéret használtam. Az összes színárnyalatot ebből az öt színből kevertem ki. Ez időigényes volt, de felébresztette bennem azt az igényt, hogy megtaláljam a szerintem legmegfelelőbb színt, és hogy ne elégedjek meg a tubus színek adta árnyalatokkal.



